ป.ป.ส. เปิดเผย ขั้นตอนการดำเนินการ “ของกลางยาบ้า” 2 คดีกว่า 30 ล้านเม็ด
ป.ป.ส. เปิดเผย ขั้นตอนการดำเนินการ “ของกลางยาบ้า” 2 คดีกว่า 30 ล้านเม็ด นายนิยม เติมศรีสุข เลขาธิการคณะกรรมการป้องกันและปราบปรามยาเสพติด หรือ ป.ป.ส. เปิดเผยถึง ขั้นตอนการดำเนินการต่อ “ของกลางยาบ้า” ที่ถูกจับกุมใน 2 คดี ซึ่งเป็นประเภทยาบ้ากว่า 30 ล้านเม็ด และคีตามีน 60 กิโลกรัม ที่สถาบันวิชาการและตรวจพิสูจน์ยาเสพติด โดยขั้นตอนแรก จะทำการตรวจสอบต่อหน้าพนักงานสอบสวน และบรรจุของกลางทั้งหมดลงในกระสอบ ปิดผนึก ส่งมอบให้คณะกรรมการกลาง เพื่อนำไปเก็บในห้องนิรภัยที่เรียกว่า “ห้องมันคง” และเมื่อตรวจพิสูจน์เสร็จจะส่งไปเก็บรักษาที่สำนักงานคณะกรรมการอาหารและยา ก่อนจะนำไปเผาทำลาย ในวันที่ 26 มิถุนายนของทุกปี ซึ่งเป็นวันต่อต้านยาเสพติดโลกเลขาธิการ ป.ป.ส. กล่าวว่า พร้อมยืนยันความโปร่งใสของกระบวนการปฏิบัติงานเพื่อให้ประชาชนมั่นใจ ถึงกระบวนการทำงานของเจ้าหน้าที่รัฐ หากประชาชน หรือผู้ที่พบเบาะแสเกี่ยวกับยาเสพติด สามารถแจ้งสายด่วน ป.ป.ส. โทร 1386 ตลอด 24 ชั่วโมง